22. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ. Αριθ. Φ. 141/9159 της 31 Ιαν./5 Φεβρ.  1977  (ΦΕΚ Β΄ 78). (Διορθ. Ημαρτ. εν ΦΕΚ Β΄ 448/16  Μαΐου 1977). Περί τροποποιήσεως αποφάσεων αφορωσών εις την διενέργειαν Μεγάλων ασκήσεων εις το Εθνικόν Μετσόβιον Πολυτεχνείον. Έχοντες υπ’ όψει: 1.Τας διατάξεις της παρ. 5 της υπ’ αριθ. 107/1962 ΠΥΣ, κυρωθείσης δια του άρθρ. 1. του Ν.Δ 4263/ 1962 (ΦΕΚ 187 – Α΄) και 2.Σχετικήν πρότασιν της Συγκλήτου του Ε.Μ. Πολυτεχνείου (συνεδρία 2.10.1976), αποφασίζομεν: 1.Τροποποιούμεν τας υπ’ αριθ. 95649/1968 (ΦΕΚ 387 – Β΄) και Φ. 141.3/3/60142/1973 (ΦΕΚ 871 Β΄) ημετέρας αποφάσεις, αφορώσας εις την διενέργειαν Μεγάλων ασκήσεων εις το Εθνικόν Μετσόβιον Πολυτεχνείον, ως εις τας επομένας παραγράφους. 2.Αι Μεγάλαι Γεωδαιτικαί ασκήσεις δια τους Σπουδαστάς της Σχολής Πολιτικών Μηχανικών, ως και αι Μεγάλαι Γεωδαιτικαί και Τοπογραφικαί ασκήσεις δια τους σπουδαστάς της Σχολής Αγρονόμων και Τοπογράφων Μηχανικών θα διεξάγωνται από του ακαδ. έτους 1976 – 77 μετά την λήξιν των μαθημάτων του 4ου εαρινού εξαμήνου. 3.Αι Μεγάλαι ασκήσεις Ειδικών θεμάτων Γεωδαισίας δια τους της σπουδαστάς της Σχολής Αγρονόμων και Τοπογράφων Μηχανικών πενταετούς φοιτήσεως θα διεξάγωνται από του ακαδ. έτους 1976 – 77 μετά την λήξιν των μαθημάτων του 6ου εαρινού εξαμήνου. 4.Αι μεγάλαι ασκήσεις των σπουδαστών της Β΄ Τάξεως των ως άνω Σχολών ως και αί Μεγάλαι Ασκήσεις Aνωτέρας Γεωδαισίας των σπουδαστών της Γ΄ τάξεως της Σχολής Αγρονόμων και Τοπογράφων Μηχανικών ακαδ. έτους 1975 – 76, αίτινες δεν διεξήχθησαν, συμφώνως προς την υπ’ αριθ. 95649/1968 ημετέραν απόφασιν (ΦΕΚ 387 – Β΄) μέχρι της 15ης Οκτ. 1976, θα διεξαχθούν αι μεν πρώται μετά την λήξιν των μαθημάτων του εαρινού εξαμήνου 1977, αι δε δεύτεραι μετά την λήξιν των μαθημάτων του χειμερινού εξαμήνου 1976. Δια της ανωτέρω αποφάσεως ωρίζετο ότι αι κατά την παρ. 1 του άρθρ. 4 του Β.Δ 563/1961 (ανωτ. αριθ. 1) Μεγάλαι Ασκήσεις διενεργούνται από 1ης Ιουλίου έως 15ης Οκτωβρίου εκάστου έτους.  